OpenLLM-France/wikimedia huggingface dataset:
# Cementiri d'Ohlsdorf

El Cementiri d'Ohlsdorf, en alemany Ohlsdorfer Friedhof, és el cementiri major al barri d'Ohlsdorf de la ciutat estat d'Hamburg a Alemanya. Amb les seves 391 hectàrees és un dels més grans del món.

## Història

L'ajuntament de la ciutat d'Hamburg va comprar una primera parcel·la de 160 hectàrees i va encarregar a l'arquitecte Johann Wilhelm Cordes dissenyar un cementiri-parc. Va esdevenir director de la institució fins a la seva mort el 1917. El seu successor, Otto Linne va eixamplar-lo fins a la seva superfície actual. El cementiri és tan vast que té la seva línia del transport públic, la 170 de l'HVV. Ja des dels primers plans de construcció d'un metro a Hamburg el 1898 ja es pensava a una primera extensió de la primera línia cap al cementiri.
* Tomba de la família Blohm-Never, escultura de Karl Spethmann
* Tomba de Wilhelm Cordes
* Tomba Reinhold
* Capella n°6 (arquitecte Albert Erbe)
* Crematori dissenyat per Fritz Schumacher
* Carrer Eichenlohweg a la frontera entre el cementiri i Steilshoop
* Tomba de Fritz Schumacher

## Unes persones conegudes sebollides a Ohlsdorf

* Wolfgang Borchert (1921-1947), escriptor
* La família de Johannes Brahms (1833-1897)
* Fritz Bringmann (1918-2011), comunista, resistent antinazi
* Hans von Bülow (1830-1894), pianista i director d'orquestra
* Alexis de Chateauneuf (1799-1853), arquitecte i urbanista
* Johann Wilhelm Cordes (1824-1917), arquitecte, primer director del cementiri
* Gustav Falke (1853-1916), escriptor
* Günther Gensler (1803-1884), pintor
* Carl Hagenbeck (1844-1913), fundador del zoològic Hagenbecks Tierpark
* Heinrich Rudolf Hertz (1857-1894), físic
* Magda Hoppstock-Huth (1848-1911), professora i feminista
* Arthur Illies (1870-1952), pintor
* Michael Jary (1906-1988), compositor
* Julian Lluïsa d'Ostfriesland (1657-1715), noble
* Karl Kluth (1898-1972), pintor
* Richard Emil Kuöhl (1880-1961), escultor
* Felix comte de Luckner (1881-1966), mariner
* Richard Luksch (1872-1936), escultor
* Franz Meyer (1837-1901), enginyer
* Richard Ohnsorg (1876-1947), actor i director de teatre
* Christopher Rave (1881-1933), pintor
* Anita Rée (1885-1933), pintora
* Johann Reimarus (1729-1814), metge i físic
* Lola Rogge (1908-1990), ballarina
* Philipp Otto Runge (1777-1810), pintor
* Edwin Scharff (1887-1955), escultor
* Fritz Schumacher (1869-1947), arquitecte
* Mary Warburg (1866-1934), pintora
* Abraham Moritz Warburg (1866-1929)

## Referències

* ↑ Helmut Schoenfeld, Der Ohlsdorfer Friedhof, Bremen, Editorial Temmen, 2010, 192 pàgines, ISBN 9783861080862
* ↑ Jan Straßenburg, Sven Tode & Sandra Engel, Von null auf hundert in nur sechs Jahren. 1906-1912: Wir bauen Hamburgs erste U-Bahn., Hamburg, Völker Verlag, 2007, pàgines 28, ISBN 978-3-940020-45-1 (en català: De zero a cent en només sei anys: 1906-1912, construim la primera línia del metro d'Hamburg)

## Enllaços externs

             A Wikimedia Commons hi ha contingut multimèdia relatiu a: Cementiri d'Ohlsdorf
* Mapa del cementiri Arxivat 2012-01-31 a Wayback Machine.
# Cerro Verde

* Per a altres significats, vegeu «Cerro Verde (Rocha)».
Cerro Verde, formalment Sociedad Minera Cerro Verde S. A. A., és una empresa minera, fundada el 1933,que gestiona un complex miner dedicat a l'extracció de mineral d'òxids de coure i el seu processament al districte d'Uchumayo, a la província d'Arequipa, al Perú, a una vintena de la ciutat d'Arequipa i a una altitud mitjana de 2.600 metres sobre el nivell del mar. La mina s'ha ampliat fins a assolir una taxa de processament diària d'1.000.000 de tones extretes i 500.000 processades.
Derek Jon Cooke exerceix com a Gerent General (executiu en cap) des de l'any 2016.
El 2015 es va anunciar, en col·laboració amb Sedapar, la construcció de la planta de tractament de residus La Enlozada per tal descontaminar el riu Chili, que destina part de l'aigua usada en el procés miner. Entrà en funcionament el 2017 i estarà activa durant 30 anys.

## Referències

* ↑ https://web.archive.org/web/20090304114013/http://www.fcx.com/operations/Peru_Arequipa.htm
* ↑ Descripción de Cerro Verde por Freeport-McMoRan
* ↑ «Proyecto de Cobre Cerro Verde». Digiscend.com, 2015. Arxivat de l'original el 2019-01-30. [Consulta: 21 juny 2015].
* ↑ «Directores de la SOCIEDAD MINERA CERRO VERDE S.A.A con ruc 20170072465» (en castellà). DatosPerú.org. [Consulta: 10 gener 2019].
* ↑ «Arequipa: minera Cerro Verde construyó planta de tratamiento» (en castellà). El Comercio Perú, 29-12-2015. [Consulta: 19 juliol 2022].
* ↑ «Arequipa saludable». Caretas, 2568, 06-12-2018, pàg. 60. ISSN: 1134-6582.
* ↑ «La Enlozada: Planta de aguas residuales será administrada por minera Cerro Verde» (en castellà). El Búho, 20-03-2019. Arxivat de l'original el 2020-08-11. [Consulta: 19 juliol 2022].

## Enllaços externs

* Pàgina Principal Freeport-McMoRan
* FB Cerro Verde
# Charlottesville

«Charlottesville» té aquests significats:
* Charlottesville (Indiana): localitat a l'estat d'Indiana (Estats Units)
* Charlottesville (Virgínia): localitat a l'estat de Virgínia (Estats Units)
# Charlotte Mutsaers

Charlotte Jacoba Maria Mutsaers (Utrecht, 2 de novembre de 1942) és una pintora i escriptora de prosa i assagista neerlandesa. Va guanyar el Premi Constantijn Huygens (2000) i el Premi P.C. Hooft (2010) per la seva obra literària.

## Biografia

Charlotte Mutsaers va néixer el 2 de novembre de 1942 a Utrecht als Països Baixos. És la filla de l'historiador de l'art Barend Mutsaers qui va treballar a la Universitat d'Utrecht
Va estudiar a Amsterdam i posteriorment va exercir com a professora a un institut d'educació professional superior. A la nit va fer estudis de pintura i es va graduar a l'Acadèmia Gerrit Rietveld. Després de la seva graduació va treballar en aquesta mateixa institució, on va romandre com a professora d'art durant més de deu anys.
Com a artista d'art ha dissenyat segells, revistes culturals il·lustrades (Vrij Nederland) i cobertes de llibre. Ha exposat les seves pintures a la Galerie Clement (Amsterdam) al Museu Frans Hals (Haarlem), al Museu d'Art Modern (Arnhem),el Nieuwe Kerk (Amsterdam) i al Museu de Beyerd (Breda).
Va començar a escriure quan tenia aproximadament quaranta anys. El 2 d'abril de 2010 la televisió neerlandesa va retransmetre un documental De wereld van Charlotte Mutsaers, dirigit per Suzanne Raus. Al maig de 2010 va rebre el premi literari P.C. Hooft.

## Premis

* Premi J. Greshoff (1992) per Kersebloed
* Premi Busken Huet (2000) per Zeepijn
* Premi Jacobus van Looy (2000)
* Premi Constantijn Huygens (2000)
* Premi P.C. Hooft (2010)

## Obres

* (1983) Het circus van de geest
* (1985) Hazepeper gevolgd door Napoleon, Sunt pueri pueri… en Varia(assajos)
* (1986) Mijnheer Donselaer zoekt een vrouw (còmic)
* (1988) De markiezin (novel·la)
* (1988) Hanegeschrei(còmic)
* (1990) Kersebloed (assajos)
* (1994) Rachels rokje (novel·la)
* (1996) Paardejam (assajos)
* (1999) Zeepijn (contes)
* (2002) Bont. Uit de zoo van Charlotte Mutsaers (històries d'animals; il·lustrat)
* (2003) Cheese! (llibre amb cd)
* (2008) Koetsier Herfst (novel·la)
* (2010) Pedante pendules en andere wekkers (assajos)
* (2012) Dooier op drift (poesia)
* (2012) Sodom revisited (poesia)
* (2015) Tongetje in de Bijenkorf
* (2017) Harnas van Hansaplast

## Referències

* ↑ See: «Charlotte Mutsaers». RKD record. [Consulta: 14 abril 2016].
* ↑ «Biography». Website Charlotte Mutsaers. Arxivat de l'original el 2010-03-01. [Consulta: 14 abril 2016].
* ↑ «J. Greshoff-prijs 1992» (en neerlandès). Letterkundig Museum. Arxivat de l'original el 2015-04-02. [Consulta: 14 abril 2016].
* ↑ «Prijzen voor 'Zeepijn' van Mutsaers en 'Times Square Dance' van Rijnvos». Trouw, 11-07-2000.
* ↑ Peters, Arjan «Dubbeltalent» (en neerlandès). de Volkskrant, 01-09-2000.
* ↑ «Huygensprijs voor Charlotte Mutsaers» (en neerlandès). Trouw. Trouw, 26-09-2000.
* ↑ «P.C. Hooft-prijs 2010 voor Charlotte Mutsaers» (en neerlandès). Stichting P.C. Hooftprijs.
# Cesti Macedònic

Cesti Macedònic (llatí: Cestius Macedonicus), fou un romà de Perusa que va servir a Macedònia, d'on va agafar el cognom. Després de retirar-se es va establir a Perusa. Quan Octavi August va conquerir la ciutat l'any 41 aC, va calar foc a la seva casa, ocasionant l'incendi de tot Perusa, i es va suïcidar clavant-se un ganivet i tirant-se a les flames.

## Referències

* ↑ 2.Cestius a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 674
* ↑ Anthony John Woodman; Tony Woodman; Jonathan Powell Author and Audience in Latin Literature. Cambridge University Press, 26 juny 1992, p. 81–. ISBN 978-0-521-38307-3.
* ↑ Thomas Blackwell. Memoirs Of The Court Of Augustus. 7 (1795). J. J. Tourneisen, 1795, p. 151–.
# Papuechites

Papuechites és un gènere monotípic de fanerògames de la família de les Apocynaceae. Conté una única espècie: Papuechites aambe Markgr.. És originari de les Moluques a l'Arxipèlag Bismarck.

## Taxonomia

Papuechites aambe va ser descrita per (Warb.) Markgr. i publicat a Nova Guinea 14: 288. 1925.

### Sinonímia

* Anodendron aambe Warb., Bot. Jahrb. Syst. 13: 454 (1891).
* Strophanthus aambe Warb., Bot. Jahrb. Syst. 13: 407 (1891). basònim
* Ichnocarpus bertieroides Wernham ex S.Moore, J. Bot. 61(Suppl.): 33 (1923).

## Vegeu també

* Característiques de les apocinàcies

## Referències

* ↑ Espècies a The International Plant Names Index
* ↑ Papuechites a PlantList
* ↑ «Papuechites». Tropicos.org. Missouri Botanical Garden. [Consulta: 21 octubre 2013].
* ↑ «Papuechites». Royal Botanic Gardens, Kew: World Checklist of Selected Plant Families. [Consulta: 21 setembre 2009].
# Tukultininurta

«Tukultininurta o Tukulti-Ninurta» té aquests significats:
Nom de dos reis d'Assíria
* Tukultininurta I vers 1235-1196 aC
* Tukultininurta II 891-884 aC
# Vezirköprü

Vezırköprü (grafia otomana Wezır Köprü) és una població de Turquia al nord d'Anatòlia a la província de Samsun a 35 km de Merifün (Merzifon) i a 18 km d'una branca del Kızılırmak. La seva població és de 27.234 habitants (2010) i el İlçe (districte) té 105.447 habitants
Hi ha restes de poblament en època de l'Imperi Hitita a Oymaagac, probablement l'antiga Nerik, a uns quilòmetres al sud de Vezirköprü. Fou part de la regió de Pamfília a la seva zona meridional, i hi ha va haver un establiment clàssic hel·lenístic anomenat Andrapa o Phazemon. Sota domini romà la població es va dir Neapolis (Neòpolis "Nova Ciutat") que li va donar Pompeu Magne, després canviat a Neoklaudiopolis (Neoclaudiòpolis), en honor de l'emperador Claudi (41-54). Durant segles sota domini romà d'Orient, va portar el nom de Gedegara esmentat a fonts turques com Kedeghara.
A l'època otomana, Vezirköprü fou part del sandjak d'Amasya a l'eyalat de Sivas. Va agafar el nom de Köprü per l'home d'estat Köprülü Mehmed Pasha, gran visir que als inicis de la seva carrera va ocupar un càrrec administratiu a la població, i després se li va afegir Wezır (Vezir). Al segle xix fou lloc de vacances de dirigents otomans. Modernament fou declarada capital d'un districte o ılçe de la província de Samsun. El 1975 va arribar als 11.705 habitants i el districte a 67.468 habitants.

## Referències

* ↑ Estrabó, Geografia, 12.3.38
* ↑ Katib Çelebi, Djihan Nüma

## Bibliografia

* Enciclopèdia de l'Islam, XI, 222-223

## Enllaços externs

* Vezirköprü, municipalitat
* Vezirköprü Facebook FanPage
# Belvidere (Illinois)

Belvidere és una ciutat dels Estats Units a l'estat d'Illinois. Segons el cens del 2000 tenia 20.820 habitants.

## Demografia

Segons el cens del 2000, Belvidere tenia 20.820 habitants, 7.531 habitatges, i 5.324 famílies. La densitat de població era de 886,3 habitants/km².
Dels 7.531 habitatges en un 38,7% hi vivien nens de menys de 18 anys, en un 53,9% hi vivien parelles casades, en un 11,9% dones solteres, i en un 29,3% no eren unitats familiars. En el 24,8% dels habitatges hi vivien persones soles l'11,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,73 i el nombre mitjà de persones que vivien en cada família era de 3,26.
Per edats la població es repartia de la següent manera: un 29,7% tenia menys de 18 anys, un 8,8% entre 18 i 24, un 31,2% entre 25 i 44, un 18,1% de 45 a 60 i un 12,2% 65 anys o més.
L'edat mediana era de 32 anys. Per cada 100 dones de 18 o més anys hi havia 94,7 homes.
La renda mediana per habitatge era de 42.529 $ i la renda mediana per família de 50.601 $. Els homes tenien una renda mediana de 37.116 $ mentre que les dones 24.454 $. La renda per capita de la població era de 17.804 $. Aproximadament el 7,8% de les famílies i el 10% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Belvidere». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 4 agost 2010].
* ↑ «Geographic Comparison Table- Belvidere». American Fact Finder. Oficina del Cens dels Estats Units, 12-01-2010.
# Caracarà de Guadalupe

El caracarà de Guadalupe (Caracara lutosa †) fou una espècie d'ocell de la família dels falcònids (Falconidae) Era endèmica de l'illa de Guadalupe a Mèxic fins a inicis del segle XX. El seu estat de conservació es considera extint.

## Referències

* ↑ Fundació Barcelona Zoo; Institut Català d’Ornitologia; TERMCAT, Centre de Terminologia. «caracarà de Guadalupe». Diccionari dels ocells del món. TERMCAT. [Consulta: 29 agost 2022].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 845. ISBN 978-84-16728-37-4.
* 1 2 «Seriemas, falcons». IOC World Bird List Version 12.2. International Ornithologists' Union, 01-07-2022. [Consulta: 17 octubre 2022].
* ↑ BirdLife International. «Guadalupe Caracara. Caracara lutosa» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2021. [Consulta: 29 agost 2022].
# Carles Salvador

Carles Salvador és el nom dels següents personatges:
* Carles Salvador i Gimeno (1893-1955), poeta valencià
* Carles Salvador Vidal (n. 1990), futbolista valencià
# Catanzaro

Catanzaro (italià: ( escolteu-ho)) o) és una ciutat italiana, situat a la província de Catanzaro (Calàbria). L'any 2023 tenia 84.115 habitants. Aquest municipi limita amb els municipis de Gimigliano, Pentone, San Floro, Sellia, Settingiano, Simeri Crichi, Tiriolo, Borgia i Caraffa di Catanzaro.

## Administració

Llista d'alcaldes :
| Període | Identitat | Partit |
| 2006- | Rosario Olivo | PD |

## Fills il·lustres

* Giovanni Battista Zupi (aprox. 1590 – 1650) astrònom, matemàtic i jesuïta
* Renato Dulbecco (1914 - 2012) biòleg, Premi Nobel de Medicina o Fisiologia de l'any 1975
* Stefano Mancuso (1965) botànic.

## Referències

* ↑ «Bilancio demografico mensile». [Consulta: 17 abril 2024].
# Catonsville

Catonsville és una concentració de població designada pel cens dels Estats Units a l'estat de Maryland. Segons el cens del 2000 tenia 39.820 habitants.

## Demografia

Segons el cens del 2000, Catonsville tenia 39.820 habitants, 15.503 habitatges, i 9.255 famílies. La densitat de població era de 1.098,2 habitants per km².
Dels 15.503 habitatges en un 25,7% hi vivien nens de menys de 18 anys, en un 46,7% hi vivien parelles casades, en un 9,9% dones solteres, i en un 40,3% no eren unitats familiars. En el 33,8% dels habitatges hi vivien persones soles el 17,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,3 i el nombre mitjà de persones que vivien en cada família era de 2,98.
Per edats la població es repartia de la següent manera: un 19,9% tenia menys de 18 anys, un 12% entre 18 i 24, un 27,2% entre 25 i 44, un 20,7% de 45 a 60 i un 20,2% 65 anys o més.
L'edat mediana era de 39 anys. Per cada 100 dones de 18 o més anys hi havia 81,9 homes.
La renda mediana per habitatge era de 53.061 $ i la renda mediana per família de 67.005 $. Els homes tenien una renda mediana de 44.705 $ mentre que les dones 33.420 $. La renda per capita de la població era de 25.254 $. Entorn del 2,8% de les famílies i el 4,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Catonsville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Catonsville». American Fact Finder. Oficina del Cens dels Estats Units, 12-01-2010.
# Carterornis

Carterornis és un gènere d'ocells de la família dels monàrquids (Monarchidae).

## Taxonomia

Segons la Classificació del Congrés Ornitològic Internacional (versió 13.1, 2023) aquest gènere està format per 4 espècies:
* Carterornis leucotis - monarca orellut.
* Carterornis pileatus - monarca de clatell blanc.
* Carterornis castus - monarca de les Tanimbar.
* Carterornis chrysomela - monarca daurat.
Aquests ocells eren classificats al gènere Monarcha fins que diversos estudis van propiciar la creació per a ells del gènere Carterornis.

## Referències

* ↑ Gill, F.; Donsker, D.; Rasmussen, P. (Eds). 2023. IOC World Bird List (v13.1). doi: 10.14344/IOC.ML.13.1.
* ↑ CE Filardi et RG Moyle. 2005. Single origin of a pan-Pacific bird group and upstream colonization of Australasia. Nature 438: 216–219.
# Catedral de La Laguna

La Catedral de San Cristóbal de La Laguna o Catedral de Nuestra Señora de los Remedios (més coneguda simplement com a Catedral de La Laguna) és una catedral catòlica situada a la ciutat de San Cristóbal de La Laguna a l'illa de Tenerife (Canàries, Espanya). És d'estil neogòtic en el seu cos principal, i neoclàssica en la façana, seu de la Diòcesi de Tenerife, dependent de l'arxidiòcesi de Sevilla.

## Història

A la catedral hi ha la seu de la parròquia de la Mare de Déu dels Remeis, advocació mariana a la qual està consagrada la catedral i patrona de la ciutat i de la diòcesi. La catedral es troba al centre històric de la ciutat de La Laguna, declarat Patrimoni de la Humanitat el 1999, per la UNESCO.
En 1511 va ser construïda una capella al lloc per ordre del conqueridor de Tenerife, Alonso Fernández de Lugo. En 1515 la primitiva ermita va ser substituïda per una església més gran. L'església es va convertir en catedral el 1819 per butlla del papa Pius VII, quan es va crear la Diòcesi de Tenerife, amb jurisdicció per la província de Santa Cruz de Tenerife. La façana de la catedral data de 1820, mentre que l'actual estructura de la catedral va ser construïda entre 1904 i 1915.

## Celebracions

Durant la Setmana Santa, la catedral es converteix en el centre de la devoció popular de la ciutat de La Laguna, a causa que diferents germandats i confraries realitzen la seva estació penitencial, amb els seus respectius passos processionals. Entre aquests passos processionals destaca la imatge del Cristo de La Laguna, que és una de les imatges més venerades de Canàries. La imatge del Cristo de La Laguna també es trasllada a la catedral en les seves festes majors de setembre. Per la seva part també al setembre se celebra la festa de la Verge dels Remeis, patrona de la catedral i de la diòcesi.

## Referències

* ↑ «Catedral de Nuestra Señora de los Remedios. La Laguna (Tenerife)». Arxivat de l'original el 2010-12-08. [Consulta: 16 desembre 2012].
* 1 2 3 «Historia de la Diócesis Nivariense». Arxivat de l'original el 2009-12-17. [Consulta: 16 desembre 2012].

## Vegeu també

* Web Oficial
* Diócesis de Tenerife Arxivat 2015-04-16 a Wayback Machine.
* Historia e imágenes del interior de la catedral
# Catocala catei

Catocala catei és una espècie de papallona nocturna de la subfamília Erebinae i la família Erebidae. Es troba a l'Iran.

## Referències

* ↑ «Funet». Arxivat de l'original el 2019-07-20. [Consulta: 22 març 2016].
* ↑ BOLD Systems

## Enllaços externs

* Funetː Catocala catei Arxivat 2019-07-20 a Wayback Machine. (en)
# Catocala bokhaica

Catocala bokhaica és una espècie de papallona nocturna de la subfamília Erebinae i la família Erebidae. Es troba al krai de Primórie (Rússia), Corea del Nord i la Xina.

## Enllaços externs

* Funetː Catocala bokhaica Arxivat 2019-07-20 a Wayback Machine. (en)
# Casa Pere Serra i Pons

La Casa Pere Serra i Pons és un edifici del municipi de la Garriga (Vallès Oriental) inclòs en l'Inventari del Patrimoni Arquitectònic de Catalunya.

## Descripció

És un edifici civil, un habitatge unifamiliar aïllat. Consta de planta baixa, pis i golfa. Sòcol de maçoneria ordinària fins a la imposta de les obertures de la planta baixa. Llindes esglaonades revestides de rajola. L'obertura central de la planta pis és un arc partit per dues pilastres. La coberta és a dues vessants. El capcer és de perfil sinuós i esglaonat limitat per una sanefa de trencadís. Hi ha incorporats quatre pinacles, dos centrals i els altres dos als extrems a manera de pilastres. A la planta baixa hi ha reixes de ferro fuetejat i motius florals adherides orgànicament a la paret.

## Referències

* ↑ «Casa Pere Serra i Pons». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 10 juliol 2015].
# Cecilie Uttrup Ludwig

Cecilie Uttrup Ludwig (23 d'agost de 1995) és una ciclista danesa. Professional des del 2014, actualment milita a l'equip FDJ Nouvelle-Aquitaine Futuroscope.

## Palmarès

* 2016
** Campiona de Dinamarca en contrarellotge
** 1a al Tour de Feminin-O cenu Českého Švýcarska i vencedora de 2 etapes
* 2017
** 1a a la Classificació de joves de l'UCI Women's WorldTour
** Campiona de Dinamarca en contrarellotge
** 1a a la Setmana Ciclista Valenciana
* 2018
** Campiona de Dinamarca en contrarellotge
* 2019
** 1a al Gran Premi de Plumelec-Morbihan
* 2020
** 1a al Giro de l'Emília
* 2022
** Campiona de Dinamarca en ruta
** Vencedora d'una etapa al Tour de France Femmes
** 1a al Tour d'Escandinàvia i vencedora d'una etapa
* 2023
** Vencedora de dues etapes al Tour d'Escandinàvia
** 1a al Giro de l'Emília
* 2024
** Vencedora d'una etapa a la Santos Women's Tour

### Resultats al Giro d'Itàlia

* 2017: 16a posició
* 2018: 6a posició
* 2019: 14a posició
* 2020: 4a posició
* 2021: no surt a la 8a etapa
* 2022: 6a posició
* 2023: 6a posició

### Resultats al Tour de França

* 2022: 7a posició i vencedora de la 3a etapa
* 2023: 7a posició

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Cementiri d'Hostalric

El Cementiri d'Hostalric és un cementiri situat a la part nova d'Hostalric (Selva), a la urbanització La Conna. És una obra inclosa en l'Inventari del Patrimoni Arquitectònic de Catalunya.

## Descripció

És un cementiri de planta rectangular, té diversos carrers amb quatre pisos de nínxols i algunes làpides a terra. Les cobertes són en uralita i en teula àrab. La façana és arrebossada i pintada de color groc. Destaca l'entrada principal amb porta de ferro forjat, dues pilastres de maó vist i coronades per un element ornamental, un d'ells, d'estil modernista amb trencadís policrom (terra, blanc i diferents tonalitats de blau), on hi ha la data de construcció del cementiri: 1932. Al costat d'aquesta entrada hi ha una altra entrada més petita, en arc de mig punt rebaixat i amb llinda de maó vist. A l'interior hi ha petites zones amb jardí.

## Història

L'antic cementiri es trobava al costat de l'església del Socors. L'any 1932 Higini Negre feu un donatiu per a la construcció del nou cementiri.

## Referències

* 1 2 3 4 5 6 «Cementiri d'Hostalric». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 4 novembre 2014].